

COMUNICAT DE PRESĂ

FESTIVALUL - CONCURS CORAL DE MUZICĂ SACRĂ

Centrul Judeţean pentru Conservarea şi Promovarea Culturii Tradiţionale Botoşani, instituţie publică de cultură aflată în subordinea Consiliului Judeţean Botoşani, organizează **Festivalul - Concurs Coral de Muzică Sacră**.

Festivalul se află la ediția a III-a și se va desfăşura în Sala “Mihai Eminescu”- Hotel Rapsodia din Municipiul Botoşani, sâmbătă 2 aprilie 2022 ora 12:00.

Concursul se adresează formaţiilor corale de amatori - coruri de copii şi coruri de adulţi și se va desfășura pe 4 secțiuni. Repertoriul va cuprinde muzică pe text religios, spiritual și filosofic, din toată istoria muzicii corale.

Președintele juriului va fi dirijorul, profesorul, muzicologul, dar mai ales compozitorul de geniu, SABIN PĂUTZA. Membrii juriului - profesorul ALEXANDRU ROMANOVSCHI și preotul și dirijorul CIPRIAN CURCĂ-ATUDOSIEI – personalități în domeniul muzicii corale.

Totodată, aducem la cunoștința botoșănenilor, că festivalul va fi precedat de o lansare de carte ce va avea loc joi, 31 martie 2022, ora 12:00 la Biblioteca de limbi străine. Va fi lansată o ANTOLOGIE CORALĂ, de SABIN PĂUTZA.

Intrarea este liberă, atât la evenimentul de lansare de carte, cât și la festival.

Sunt aşteptaţi toţi iubitorii muzicii de calitate, pentru a primi un mesaj muzical spre înălţare spirituală!

Referent C.J.C.P.C.T. Botoșani,

Elena Pricopie